{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Zakona o izmjenama i dopunama Zakona o sudskom registru "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"FRANJO GOLUBIĆ","NACRT PRIJEDLOGA ZAKONA O IZMJENAMA I DOPUNAMA ZAKONA O SUDSKOM REGISTRU,\nČlanak 6.","Predlažem da se nastavno iza stavka 8. doda novi stavak 9. koji glasi:\n\"Pri ispitivanju prijave iz stavka 6., 7. i 8. ovoga članka registarski sud je dužan po službenoj dužnosti provjeriti u sudskom\nregistru da li predlagatelji kao osnivači trgovačkog društva u trenutku podnošenja prijave nisu istovremeno na funkcijama\niz stavka 6., u drugom trgovačkom društvu za koje je pokrenut, ili je predloženo pokretanje stečajnog postupka, ili su istovremeno i osnivači tog drugog trgovačkog društva za koje je pokrenut, za koje je predloženo pokretanje stečajnog postupka ili je trgovačko društvo brisano iz sudskog registra po skraćenom stečajnom postupku. U tom slučaju registarski sud je dužan odbiti upis tih osoba u sudski registar kao osnivača trgovačkog društva ukoliko njihov udio, ili udio povezanih osoba, predstavlja 25% ili više udjela u kapitalu trgovačkog društva, a takve osobe ne smiju se upisati u sudski registar niti na jednu od dužnosti ili poslova iz stavka 6. članka 43. ovog prijedloga izmjene zakona.\"\n\nObrazloženje:  U sudskoj praksi jako je puno slučajeva da osobe koje su osnivači, suosnivači ili odgovorne osobe dovode ranije osnovano trgovačko društvo u nelikvidnost i dugove, pri čemu nerijetko zloupotrebljavaju i sustav pred stečajnih nagodbi, radi gomilanja dugova i izigravanja svojih vjerovnika te nastavljaju poslovanje preko novoosnovanog trgovačkog društva. Smatram da takve osobe treba spriječiti u takvoj praksi zakonskim izmjenama jer je isto ograničenje opravdano legitimnim ciljem zaštite objektivnog pravnog poretka, sigurnosti poslovanja i jednakog pravnog položaja za sve poduzetnike jer država je dužna jamčiti zaštitu od nezakonitog poslovanja za sve poštene poduzetnike na tržištu te onemogućiti i ograničiti legalnu mogućnost zlouporaba u gospodarskom poslovanju.","Nije prihvaćen","Predmetna odredba predstavlja procesno pravilo u vezi zabrane osnivanja društva za osobe sa nepodmirenim dugovanjima koja se planira uvesti izmjenama i dopunama Zakona o trgovačkim društvima, a koje izmjene i dopune se planiraju istodobno sa prijedlogom izmjena i dopuna Zakona o sudsko registru uputiti u zakonodavnu proceduru Hrvatskog Sabora. S obzirom da su odredbe Zakona o sudskom registru u prvom redu procesne naravi ovaj prijedlog nije moguće prihvatiti."]